Un sisè quart desastrós condemna el Premini A | FC Martinenc
Inici » Bàsquet Formatiu » Un sisè quart desastrós condemna el Premini A
SESE 58 - 51 PREMINI A
En un partit de contrastos, el Premini A del Martinenc va veure com queia a la pista del SESE per un ajustat 58-51, després de dominar a l’inici i veure com se li escapava el matx en un sisè quart en el qual no va sortir res.
En una gran primera meitat, els del Guinardó van sortir a per totes, i en uns primers quatre períodes marcats per l’encert en el tir –set triples anotats–, el Martinenc se’n va anar al descans amb avantatge en el marcador. I és que a banda de l’encert en atac, els vermells van defensar de manera excel·lent, deixant una molt bona imatge a l’equador del duel.
La segona part, però, va veure com el guió del partit canviava completament, i el domini passava a ser pel conjunt local. Tot i això, a pesar d’un quart dolent, els del Guinardó encaraven el tres últims períodes amb un punt d’avantatge en el marcador. Però tot se’n va anar en orris en un sisè quart desastrós, de total domini del conjunt blau. Sense cap error en el tir i amb una defensa asfixiant, el SESE va deixar el partit gairebé sentenciat amb un contundent 26-0.
Amb tot gairebé perdut i amb el cop anímic que havia suposat aquest dolorós parcial, el Premini A es va llançar a per totes per intentar remuntar el partit, però els de Virrei Amat van estar més encertats en el tram final.